ครม.เปิดทางธนาคารออมสินขายลูกหนี้และสินทรัพย์ที่ถูกยึดได้
ครม.ไฟเขียว ธนาคารออมสินขายลูกหนี้และสินทรัพย์ที่ถูกยึดได้ เพื้อเพิ่มประสิทธิภาพการบริหารงาน
15 มิ.ย. 2564

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) มีมติเห็นชอบให้แก้กฏหมาย เพื่อให้ธนาคารออมสินขายหรือโอนลูกหนี้สินเชื่อ รวมทั้งบริการจัดการทรัพย์สินที่ตกเป็นของธนาคาร เพื่อให้ธนาคารมีเครื่องมือการบริหารจัดการลูกหนี้ได้อย่างมีประสิทธิภาพ โดยกฎหมายเดิมไม่ได้ให้อำนาจธนาคารออมสินขายหรือโอนลูกหนี้สินเชื่อเหมือนกับสถาบันการเงินเฉพาะกิจแห่งอื่นนอกจากนี้ ในการปรับปรุงแก้ไขกฎหมายของธนาคารออมสิน ยังกำหนดให้ธนาคารออมสินขายอสังหาริมทรัพย์ของลูกหนี้ภายใน 5 ปี หลังจากที่ตกเป็นของธนาคาร เว้นแต่ รมว.คลัง จะประกาศมีคำสั่งขยายเวลาให้เกินกว่านั้น ซึ่งกฎหมายเดิมไม่ได้กำหนดการบริหารอสังหาริมทรัพย์ของลูกหนี้ที่ตกเป็นของธนาคารไว้ว่าต้องดำเนินการอย่างไร